Ibnu Juraij

Abdul Malik bin Abdul Aziz bin Juraij (80 H/699 M - 150 H/767 M) panèka orèng sè fakih, panafsèr bân parawi hadis abad ka-8 sarta tamaso' kaum Tabi'ut tabi'in.

 Riwayât Kaoḍi'an 
Ibnu Juraij lahèr è Mekka taon 80 H/699 M. Ramana, Abdul Aziz èkennal mènangka orèng sè fakih bân kaèna Juraij panèka asalla ḍâri Bizantium, Juraij panèka bhângon Arab ḍâri nyama Yunani, Grēgórios. Juraij jâ-rajâ mènangka mawla è kalowarga Al-Khalid bin Asid ḍâri nasab Bâni Umayyah, sè anḍi' kaè mènangka buḍâ'.

è omor ka-15 taon, Juraij ètarèma ḍâlem majelis èlmo ahli fikih Mekka Ata bin Abi Rabah sa'amponna sè sabellumma toman ètolak karana ta' anḍi' pangataowan maca Al-Qur'an bân èlmu faroid. Juraij ajhâr ḍâri Ata sa'abiddhâ ra-kèra 18 taon sabellumma aghuru ḍâ' Amru bin Dinar kantos taon 120 H/738 M. È jhâman ghânèka, Juraij jhughân noro' kajhiyân ḍâri olama' kalonta, akadhi Mujahid bin Jabr, Ibnu Abi Mulaikah, bân Nafi Mawla Ibni Umar. Bâk abit, Juraij anḍi' morèd dhi', sè è antarana sejarawan Al-Waqidi bân ahli fikih Sufyan bin Uyainah. Juraij akabin sareng orèng binè sè solèha. Ḍâri pakabinan ghânèka, Juraij èbherkatè potra lakè' panèka Abdul Aziz bân kompoy panèka Al-Walid, saèngghâ Juraij ollè Kunniyâ Abu al-Walid.

 Karjâ 
Kètabbhâ Juraij sè èhèmpon tentang kompolan tradisi, kabhârrâ panâka ajuḍul Kitabus Sunan. Kètab panèka èyangghep mènangka pelopor standar sosonan tolèsan-tolèsan fikih bân dhâddhi awwâl cara mushannaf. Sala sèttong morèddhâ Ibnu Juraij, Abdurrazzaq bin Hammam ngakowè jhâ' Juraij panèka orèng lu-ghâllu sè nata tradisi menorot topik/subjek tatanto, abâgi topik-topik kasebbhut ḍâlem bab-bab sè èbherri' nyama 'kitab'. Ibnu an-Nadim, sè kennal ḍâ' karya-karyana Ibnu Juraij, nyata'aghi jhâ' hal ghânèka paḍâ kalabân Kitab Sunan, conto kalabân bâḍâna bâb (kitab) tentang bhâjâng sè ètoro'è kalabân bâb tentang zâkat.

 Sombher